ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1996 για το διορισμό τριών αναπληρωματικών μελών της Επιτροπής των Περιφερειών (96/175/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, την απόφαση 94/65/ΕΚ του Συμβουλίου, της 26ης Ιανουαρίου 1994, περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 1994 μέχρι τις 25 Ιανουαρίου 1998 (1), Εκτιμώντας ότι τρεις έδρες αναπληρωματικών μελών της Επιτροπής των Περιφερειών είναι κενές λόγω παραιτήσεων της κας Μαρίας Βούρνου και των κ.κ Ηλία Σκαλέου και Κωσταντίνου Πόνγκα, οι οποίες κοινοποιήθηκαν στο Συμβούλιο στις 12 Απριλίου, 9 Αυγούστου και 3 Νοεμβρίου 1995, αντίστοιχα, Έχοντας υπόψη την πρόταση της ελληνικής κυβέρνησης, ΑΠΟΦΑΣΙΖΕΙ: Άρθρο μόνο 1. Ο κ. Ευάγγελος Κουλουμπής διορίζεται αναπληρωματικό μέλος της Επιτροπής των Περιφερειών, σε αντικατάσταση της κας Βούρνου και για το υπόλοιπο της θητείας της, δηλαδή μέχρι τις 25 Ιανουαρίου 1998. 2. Ο κ. Ιωάννης Νικολαΐδης διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Ηλία Σκαλέου και για το υπόλοιπο της θητείας του, δηλαδή μέχρι τις 25 Ιανουαρίου 1998. 3. Ο κ. Νίκος Ταμπακίδης διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Κωνσταντίνου Πόνγκα και για το υπόλοιπο της θητείας του, δηλαδή μέχρι τις 25 Ιανουαρίου 1998. Βρυξέλλες, 26 Φεβρουαρίου 1996.

[Source: multi_eurlex | Tokens: 1368]